**KALASATAMAN PALVELU OY Kokouskutsu 1/2019**

(Y-2409063-7) 10.3.2019

**VARSINAINEN YHTIÖKOKOUS**

Aika: Maanantai 29.4.2019 klo 10.00.

Paikka: Bockin talo, Vihreiden ryhmähuone 333, Aleksanterinkatu 20.

Asiat: Yhtiökokouksessa käsitellään ja päätetään yhtiöjärjestyksen 11 §:n mukaan varsinaisen yhtiökokouksen käsiteltäväksi määrätyt sekä tässä kokous-kutsussa ja esityslistassa todetut asiat.

Siltä osin kuin jokin nähtävillä pidettävä asiakirja ei ole kokouskutsun liitteenä, se on nähtävänä tästä päivästä alkaen kaikkina arkipäivinä Realia Isännöinti Oy:ssä osoitteessa Valimotie 17 - 19, 00380 Helsinki kello 9 – 15 välillä, arkiperjantaisin kello 9 – 14 välillä.

Valtakirjojen tarkastus ennen kokouksen alkua

Esityslista:

Yhtiökokouksessa käsiteltävät asiat:

1. Kokouksen avaaminen

2. Kokouksen järjestäytyminen, puheenjohtajan ja sihteerin valitseminen

3. Kahden pöytäkirjantarkastajan ja ääntenlaskijan valitseminen

4. Läsnä olevien toteaminen ja ääniluettelon vahvistaminen

5. Kokouksen laillisuuden ja päätösvaltaisuuden toteaminen

6. Esitetään vuoden 2018 tilinpäätös ja toimintakertomus sekä tilintarkastuskertomus (Liite 1)

7. Päätetään vuoden 2018 tilinpäätöksen vahvistamisesta

8. Päätetään taseen osoittaman voiton/tappion käyttämisestä

EHDOTUS:

Hallitus ehdottaa yhtiökokoukselle, että tilikauden tappio 203 540,68euroa merkitään yhtiön vapaan oman pääoman vähennykseksi, eikä osinkoa jaeta.

9. Päätetään vastuuvapaudesta hallituksen jäsenille ja toimitusjohtajalle tilikaudelta 2018

10. Päätetään talousarviosta vuodelle 2019 ja käyttömaksujen yksikköhinnoista, jotka yhtiö veloittaa yhtiöjärjestyksen 3 §:n perusteella (Liite 2)

EHDOTUS:

Hallitus ehdottaa yhtiökokoukselle talousarvion vahvistamista vuodelle 2019 ja käyttömaksuiksi 1.5.2019 alkaen:

Alueportaalin käyttömaksu 0,01euroa/ k-m² / kuukausi

Yhteispihojen käyttömaksu 0,27 euroa/ k-m² / kuukausi

Autopaikkojen vuokra 25 euroa/ paikka / kuukausi

Yhteiskerhotilojen käyttömaksu 0,10 euroa/ k-m² / kuukausi

11. Päätetään hallituksen jäsenille ja tilintarkastajille maksettavista palkkioista, joiden osalta noudatetaan kaupungin tytäryhteisöjen ja -säätiöiden hallitusten jäsenten yleisiä palkkioperusteita koskevaa kaupunginhallituksen päätöstä 12.3.2018 (10 §). Tällöin hallituksen puheenjohtajan vuosipalkkio on 2 240 euroa sekä puheenjohtajan ja jäsenen kokouspalkkio on 225 euroa.

Tilintarkastajalle suoritetaan palkkio esitetyn kohtuullisen laskun mukaisesti.

12. Päätetään hallituksen varsinaisten jäsenten lukumäärästä

Yhtiöjärjestyksen 5 §:n mukaan hallitukseen kuuluu vähintään viisi (5) ja enintään yhdeksän (9) varsinaista jäsentä

13. Valitaan hallituksen varsinaiset jäsenet

Yhtiöjärjestyksen 5 §:n mukaan Helsingin kaupungilla on oikeus nimetä hallitukseen kaksi (2) varsinaista jäsentä.

Hallituksen varsinaiseksi jäseneksi on valittava vähintään kaksi (2) edellisen vuoden loppuun mennessä 2 §:n 1 momentissa mainituilla tonteilla sijaitsevien, hyväksytysti käyttöön otettujen, talojen asukasedustajaa.

14. Valitaan tilintarkastaja ja tarvittaessa varatilintarkastaja

15. Kokouksen päättäminen